CELEX: 62008CN0522
Language: et
Date: 2008-11-28 00:00:00
Title: Kohtuasi C-522/08: Eelotsusetaotlus, mille esitas Naczelny Sąd Administracyjny (Poola Vabariik) 28. novembril 2008 — Telekomunikacja Polska S.A. versus Warsaw versus Urząd Komunikacji Elektronicznej peadirektor

21.3.2009   
            
            
               ET
            
            
               Euroopa Liidu Teataja
            
            
               C 69/18
            
         Eelotsusetaotlus, mille esitas Naczelny Sąd Administracyjny (Poola Vabariik) 28. novembril 2008 — Telekomunikacja Polska S.A. versus Warsaw versus Urząd Komunikacji Elektronicznej peadirektor
   (Kohtuasi C-522/08)
   (2009/C 69/32)
   Kohtumenetluse keel: poola
   Eelotsusetaotluse esitanud kohus
   Naczelny Sąd Administracyjny (Poola kõrgeim halduskohus)
   Põhikohtuasja pooled
   
      Kassatsioonkaebuse esitaja: Telekomunikacja Polska S.A.
   
      Vastustaja kassatsioonimenetluses: Urząd Komunikacji Elektronicznej peadirektor
   Eelotsuse küsimused
   
               1.
            
            
               Kas ühenduse õigusega on liikmesriikidel lubatud keelata kõigil telekommunikatsiooniteenuseid osutavatel ettevõtjatel seada tingimust, mille kohaselt sõlmitakse teenuste osutamise leping ainult juhul, kui on omandatud ka teine teenus (seotud müük); eelkõige on küsimus selles, kas nimetatud meede ületab seda, mis on vajalik telekommunikatsioonidirektiivides (Euroopa Parlamendi ja nõukogu 7. märtsi 2002. aasta direktiiv 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta (1), Euroopa Parlamendi ja nõukogu 7. märtsi 2002. aasta direktiiv 2002/20/EÜ elektrooniliste sidevõrkude ja -teenustega seotud lubade andmise kohta (2), Euroopa Parlamendi ja nõukogu 7. märtsi 2002. aasta direktiiv 2002/21/EÜ elektrooniliste sidevõrkude ja -teenuste ühise reguleeriva raamistiku kohta (3) ja Euroopa Parlamendi ja nõukogu 7. märtsi 2002. aasta direktiiv 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (4)) sätestatud eesmärkide saavutamiseks?
            
         
               2.
            
            
               Juhul kui vastus esimesele küsimusele on jaatav, kas ühenduse õiguse kohaselt on riigi reguleerival asutusel pädevus kontrollida 16. juuli 2004. aasta Prawo telekomunikacyjne (telekommunikatsiooniseadus; Dziennik Ustaw 2004, nr 171, järjekoha nr 1800, muudatustega) artikli 57 lõike 1 punktis 1 sätestatud keelu täitmist?
            
         
      (1)  EÜT L 108, 24.4.2002, lk 7; ELT eriväljaanne 13/29, lk 323.
   
      (2)  EÜT L 108, 24.4.2002, lk 21; ELT eriväljaanne 13/29, lk 337.
   
      (3)  EÜT L 108, 24.4.2002, lk 33; ELT eriväljaanne 13/29, lk 349.
   
      (4)  EÜT L 108, 24.4.2002, lk 51; ELT eriväljaanne 13/29, lk 367.